stanford-oval/wikipedia huggingface dataset:
Johan Franzén (poliitikko)

Johan Franzén (11. marraskuuta 1879 Ylimarkku – 3. kesäkuuta 1946 Ylimarkku) oli suomalainen poliitikko. Hänen puolueensa oli Ruotsalainen kansanpuolue.
Franzén toimi kansanedustajana tammikuusta 1935 elokuuhun 1936 ja oli jäsenenä eduskunnan talousvaliokunnassa. Hän nousi eduskuntaan varaedustajan paikalta, kun Otto Jacobsson siirtyi Vaasan pormestariksi. Hän edusti Vaasan läänin eteläistä vaalipiiriä. Franzén toimi poliittisella urallaan myös Ylimarkun kunnanvaltuuston jäsenenä ja sen puheenjohtajana sekä kolmesti presidentin valitsijamiehenä, 1937, 1940 ja 1943.
Kansakoulun ja kansanopiston käynyt, maanviljelijäperheeseen syntynyt Franzén oli varsinaisilta ammateiltaan maanviljelijä ja säästöpankinjohtaja. Hän viljeli maata Ylimarkussa vuodesta 1908 ja toimi kunnan säästöpankin johtajana vuodesta 1905. Hän oli naimisissa Wendla Olivia Bäcksin kanssa, jonka kanssa hän avioitui vuonna 1908.
Franzén kuoli kotikunnassaan Ylimarkussa kesäkuussa 1946, 66-vuotiaana.
James Eads

James Buchanan Eads
James Buchanan Eads (23. toukokuuta 1820 – 8. maaliskuuta 1887) oli yhdysvaltalainen keksijä ja insinööri. Hän syntyi Indianan Lawrenceburgissa ja vietti nuoruutensa Mississippin varrella Saint Louisissa, missä kiinnostui vesiliikenteestä. Hän sai nimensä äitinsä serkun, tulevan presidentin James Buchananin mukaan.
Hän kehitti sukelluskellon lähinnä haaksirikkoutuneiden alusten lastin pelastamiseen. Sisällissodan aikana hän sai tunnustusta unionilta kehitettyään panssaroituja aluksia, joita rakennutti viidessä kuukaudessa kahdeksan kappaletta. Mississippi-joen alajuoksun ajoittaisen madaltumisen ongelmaa hän pyrki ratkaisemaan onnistuneestikin aallonmurtajien avulla. Hän rakennutti Mississippin yli rautatie- ja maantiesillan Saint Louisin kaupungin kohdalla. Tämä Eads Bridge on yhä toiminnassa. Hän suunnitteli myös Meksikon poikki kulkevan rautatien yhdistämään Meksikonlahden liikenteellisesti Tyyneen valtamereen, mutta tätä suunnitelmaa ei toteutettu.
Eads kuoli Bahamalla Nassaussa.
Jenkins (ohjelmisto)

| Jenkins |
| --- | --- |


Kehityshistoria
Vakaa versio:  2.477 (17. syyskuuta 2024)
Tiedot
Lisenssi:  MIT-lisenssi
Aiheesta muualla
Verkkosivusto
Versiohallinta
Jenkins on käännösautomaation palvelinohjelmisto, jota käytetään jatkuvan integraation ja jatkuvan toimituksen palvelimissa. Jenkins tukee useita eri versiohallintajärjestelmiä sekä ohjelmointikieliä. Jenkins ei poista tarvetta tehdä skriptejä yksittäisille vaiheille.
Historia

Jenkinsin edeltäjä oli Hudson, jonka Kohsuke Kawaguchi kehitti Sun Microsystemsillä vuonna 2004.
Vuonna 2011 syntyi keskustelua miten toiminta jatkuu Oraclen kanssa.
Lopulta lähdekoodi forkattiin Jenkins-projektiksi.
Kawaguchi julkaisi Hudsonin avoimena lähdekoodina kun Sunilla oli lisääntynyt kiinnostus avoimeen lähdekoodiin. Kun Oracle osti Sunin Oracle otti tavaramerkin Hudsoniin vuonna 2010. Hudsonin lähdekoodi forkattiin ja projekti jatkui vuonna 2011. Myöhemmin Hudson luovutettiin Eclipse Foundationille.
Aiheesta muualla

Projektin kotisivut
Ivan Aguéli

John Gustaf Agelii.
Ivan Aguéli, Maisema, 1916.
Vuoristokylä, 1916-17.
Ivan Aguéli Kairossa.
Espanjalainen maisema.
Ivan Aguélin hauta Salassa.
Ivan Aguéli (alk. John Gustaf Agelii, 24. toukokuuta 1869 Sala, Ruotsi – 1. lokakuuta 1917 Barcelona, Espanja), tunnettu myös nimellä šeikki 'Abd al-Hadi Aqhili (شيخ عبد الهادی عقیلی‎), oli ruotsalaissyntyinen vaeltava sufi, taidemaalari, kirjailija ja orientalisti. Hänen erikoislaatuinen maalaustyylinsä teki hänestä erään ruotsalaisen modernin taiteen edelläkävijöistä.
Elämänvaiheet > Nuoruus

Ivan Aguélin isä oli eläinlääkäri Johan Gabriel Agelii (1821–1896) ja hänen äitinsä Anna Stina (1838–?), o.s. Nyberg. John Gustav menestyi huonosti koulussa ja joutui siksi vaihtamaan kouluja Salassa, Västeråsissa, Falunissa ja Visbyssä. Hän halusi maalata jo nuorena, mutta isä vastusti sitä. Vuonna 1888 hän opiskeli ammattikoulussa Tukholmassa.
Seuraavana kesänä hän palasi Gotlantiin ja maalasi sen maisemia ja Visbyn kaupunkimaisemia. Hän tapasi taiteilijat Richard Berghin ja Karl Nordströmin, joiden kanssa muodostui elämän kestänyt ystävyyssuhde. Näihin aikoihin John Gustav luki venäläisiä kirjailijoita ja Emanuel Swedenborgia. Hän palasi jälleen Gotlantiin kesällä 1890, jossa maalasi nuoren naisen muotokuvan palaten aiheeseen useita kertoja myöhemminkin.
Hän sai perheeltään luvan matkustaa helmikuussa 1890 ja alkoi käyttämään taiteilijanimeä Ivan Aguéli. Hän näki Pariisissa Vincent van Goghin ja Paul Cézannen teoksia, sekä tapasi Émile Bernardin, joka kehitti syntetististä maalaustaidetta. Seuraavana vuonna Bernard tutustutti Aguélin teosofisiin piireihin. Aguéli kuitenkin pettyi patriarkaaliseen autoritaarisuuteen ja kaipasi radikaalia yhteiskunnallista muutosta. Hän tutustui anarkisteihin. Palattuaan Ruotsiin hän vieti kesän Gotlannissa.
Vuonna 1892 Aguéli kirjoittautui Taideyhdistyksen kouluun Tukholmassa, jossa hänen opettajanaan oli muun muassa ystävä Richard Bergh. Aguéli opiskeli Egyptin taidetta ja itämaista filosofiaa Tukholman Kansalliskirjastossa, josta hän lainasi myös Koraanin. Hän vieraili Georg ja Hanna Paulin luona nähdäkseen Ernst Josephsonin sairauden aikana tekemiä piirustuksia. Vietettyään vielä aikaa Gotlannissa hän palasi Ranskaan. Hän liittyi 1893 anarkistiseen liikkeeseen ja päätti omistautua kirjoittamiselle maalaamisen sijaan. Aguéli toivoi ansaitsevansa rahaa kirjoittamalla artikkeleita ja raportteja Ranskan taide-elämästä.
Elämänvaiheet > Egyptiin

Aguéli toivoi voivansa paeta Euroopasta lämpimämpiin ilmoihin ja selkeyteen. Hän kirjoittautui École special des langues orientales vivantesiin opiskellakseen itämaisia kieliä. Loppuvuodesta hän tapasi Marie Huotin (1846–1930), runoilijan, anarkistin, eläinoikeuksien suojelijan ja teosofin, joka oli naimisissa julkaisun L’Encyclopédie Contemporaine Illustréen perustajan kanssa. Heidän tiivis suhteensa kesti lähes kaksikymmentä vuotta.
Vuonna 1894 Aguéli pidätettiin anarkisteja vastaan tehdyissä hyökkäyksissä. Neljä kuukautta kestävän vankilatuomionsa kuluessa Aguéli opiskeli uskonnon ja filosofian historiaa, sekä kieliä ja taidehistoriaa. Hän oli lumoutunut islamilaisesta runoudesta ja luki Tuhannen ja yhden yön tarinoita. Vapauduttuaan vankilasta hän matkusti laivalla Alexandriaan ja asettui asumaan Kairoon, jossa tapasi uudelleen Émile Bernardin.
Seuraavana vuonna Aguéli maalasi maisemia ja muotokuvia sinisin, okran ja lyijyvalkoisin sävyin muun muassa Asyutissa, noin 300 kilometriä Kairosta etelään. Täällä syntyivät muun muassa maalaukset Kaupunki kukkuloilla (Egyptiläinen maisema) ja Kalifin haudat. Marie Huotin pyynnöstä Aguéli palasi Pariisiin, jossa keskittyi kieliopintoihin. Vuosina 1896–97 hän kirjoitti taidekritiikkiä L’Encyclopédie Contemporaine Illustrée -julkaisuun ja opiskeli kieliä. Hänen isänsä kuoltua vuonna 1896 Aguéli matkusti Ruotsiin tapaamaan äitiään.
Vuonna 1898 Aguéli tapasi Carl Eldhin ja Fritz Lindströmin Pariisissa. Hän otti käyttöön arabialaisen nimen Abdalhâdî, joka tarkoittaa oppaan palvelijaa. Tuona vuonna Aguéli päätti kääntyä islaminuskoon. Seuraavana vuonna hän matkusti Ceyloniin (Sri Lanka) L’Encyclopédie Contemporainen toimesta, joka julkaisi hänen kymmenen kirjettään, joissa raportoidaan islamin vaikutuksesta kansoihin Egyptin ulkopuolella. Hän matkusti myös Madrasin Intiassa ja palasi sen jälkeen Pariisiin.
Elämänvaiheet > Eläinsuojelua ja esoteerisuutta

Vuonna 1900 protestina eläimiä kohtaan osoitetulle julmuudelle Aguéli, Marie Huot vierellään, ampui aseella kahta matadoria Deuilissa, Ranskassa pidetyssä härkätaistelussa. Toinen härkätaistelijoista haavoittui ja Aguéli vangittiin, mutta vapautettiin lyhyen ajan päästä. Hyökkäystä seurannut keskustelu vaikutti osaltaan siihen, että härkätaistelut kiellettiin Ranskassa. Tämän jälkeen Aguéli vetäytyi yksinäisyyteen ja keskittyi opintoihinsa ja taidekritiikkiin.
Vuosina 1902–1909 hän oleskeli toisen kerran Egyptissä. Sen aluksi Aguéli vihittiin sufilaisuuteen. Hän syventyi yhä enemmän esoteerisuuteen sekä omistautui rukouksille ja henkisiin harjoituksiin. Palattuaan Eurooppaan hän erosi Marie Huotista ja matkusti Geneveen. Vuonna 1911 julkaistiin hänen esseensä L’Art pur. Aguéli vieraili Ruotsissa ensimmäisen kerran yhdeksään vuoteen ja vuonna 1912 neljä hänen maalaustaan oli esillä Taiteilijayhdistyksen näyttelyssä.[lähde? ]
Vuosina 1913-1914 hän matkusti jälleen sekasortoiseen Egyptiin tulkkina ja liikemiesten oppaana. Hän maalasi rahattomana useita maalauksia. Vuonna 1916 englantilaisten siirtomaaviranomaisten pakottamana poistumaan Egyptistä hän muutti Espanjaan. Ivan Aguéli kuoli vuonna 1917 junaonnettomuudessa Barcelonan lähettyvillä.[lähde? ]
Aguélimuseo

Salassa sijaitsevassa Aguélille omistetussa museossa, Aguélimuseetissa, on suurin Ruotsissa sijaitseva Aguélin taiteen kokoelma; kolmekymmentäkaksi maalausta ja yksitoista piirrosta. Aguélimuseetissa on esillä myös muun muassa Helene Schjerfbeckin, Edvard Munchin, Karl Isaksonin ja Henri de Toulouse-Lautrecin teoksia.[lähde? ]
Aiheesta muualla

The Aguéli Museum (Arkistoitu – Internet Archive)
Taiteilijan kuva sekä kokoelman teoksia Prinssi Eugenin kokoelmat, Waldemarsudde. (ruotsiksi)
Jenji Kohan

| Jenji Kohan |
| --- | --- |

Henkilötiedot
Koko nimi:  Jenji Leslie Kohan
Syntynyt: 5. heinäkuuta 1969 (ikä 55)  Los Angeles, Kalifornia, Yhdysvallat
Ammatti:  ohjaaja, tuottaja, käsikirjoittaja
Puoliso:  Christopher Noxon
Aiheesta muualla
IMDb 
Jenji Leslie Kohan (s. 5. heinäkuuta 1969 Los Angeles, Kalifornia, Yhdysvallat) on yhdysvaltalainen ohjaaja, tuottaja ja käsikirjoittaja. Hän on luonut televisiosarjat Weeds ja Orange Is the New Black.
Filmografia

Hulluna sinuun
Bel Airin prinssi
Boston Common
Tracey Takes On
Sinkkuelämää
Will & Grace
The Stones
Gilmoren tytöt
Weeds
Orange Is the New Black
Aiheesta muualla

Jenji Kohan Internet Movie Databasessa. (englanniksi)
Jewel De’Nyle

| Jewel De'Nyle |
| --- | --- |

Henkilötiedot
Syntynyt: 5. elokuuta 1976 (ikä 48)
Pornonäyttelijä
Taiteilijanimet:  Jewel DeNyle Jewel de Nyle Jewel Denyle
Aktiivisena:  1998–2006
Elokuvien määrä:  252
Seksuaalinen suuntaus:  Biseksuaali
Silmien väri:  Ruskea
Hiusten väri:  Tummanruskea
Mitat:  75E-56-71 cm
Pituus:  157 cm
Paino:  57 kg
Aiheesta muualla
Kotisivut
IMDb
Jewel De'Nyle, oikealta nimeltään Stephany Schwarz (s. 5. elokuuta 1976 Wetmore, Colorado, Yhdysvallat) on yhdysvaltalainen pornonäyttelijä. Hänen näyttelijänimensä on oletettavasti muodostettu elokuvasta The Jewel of the Nile (Niilin jalokivi). Hänen äitinsä Debbie Schwarz oli myös pornonäyttelijä taitelijanimellään De’Bella ja isäpuoli Larry Schwarz pornoalan tuotantopuolen työntekijä. De’Nyle on tehnyt mallintöitä myös Penthouselle.
Jewel De'Nylen löysi näyttelijä Selena Steele De'Nylen toimiessa stripparina. De'Nyle esiintyi Hustler -lehdessä, jonka jälkeen hän aloitti uransa pornonäyttelijänä vuonna 1998 elokuvassa Electric Sex. Vuotta myöhemmin hän oli ehdolla Ranskan Hot D’Or-palkinnon saajaksi luokassa Paras uusi amerikkalaistähtönen. Vuonna 2000 hän ohjasi ensimmäisen pornoelokuvansa  XXXtreme Fantasies of Jewel De'Nyle. Tammikuussa 2003 De’Nyle perusti oman Platinum X -tuotantoyhtiönsä, missä hän työskenteli näyttelijä-ohjaaja-tuottajana vuoteen 2006 asti.
Hänen nykyinen asuinpaikkansa on Galesburg, Illinois, Yhdysvallat.
Palkinnot

2001 AVN Awards: Palkinnot luokissa Vuoden esiintyjä ja Paras vain naisilla kuvattu seksikohtaus (video).
2003 AVN Awards: Palkinto luokassa Paras vain naisilla kuvattu seksikohtaus (video).
2004 Adam Film World Guide Award: Palkinto luokassa Vuoden Directrix-ohjaaja.
2009 AVN Awards: AVN-kunniagallerian jäsenyys.
Aiheesta muualla

Jewel De’Nyle Internet Movie Databasessa. (englanniksi)
Jarkko Hamberg

Jarkko Kristian Hamberg (s. 25. kesäkuuta 1982) on suomalainen  kestävyysjuoksija, joka edustaa  Sjundeå IF-seuraa. Häntä valmentaa Harri Hänninen.
Hän on saavuttanut   pronssia Kalevan kisoista 2011 10 000 metrin juoksuissa.  Hänellä on kultaa yleisurheilun sisäratojen Suomen-mestaruuskilpailuista 2012, pronssia 2006, hopeaa 2009 3000 metriltä.
Hänellä on  myös maaotteluedustuksia.
Joachim Kühn

Joachim Kühn
Joachim Kurt Kühn (s. 15. maaliskuuta 1944 Leipzig) on saksalainen avantgardistista jazzia soittava pianisti.
Kühn opiskeli lapsuudessaan klassista pianonsoittoa ja sävellystä. Hän esiintyi klassisena pianistina vuoteen 1961, jolloin aloitti soittamisen Prahassa toimineessa jazzkvintetissä. Hän johti omaa trioaan vuosina 1962–1966 ja aloitti vuonna 1964 soittamisen vanhemman veljensä, klarinetisti Rolf Kühnin kanssa. Vuonna 1966 hän loikkasi Itä-Saksasta Länsi-Saksan puolelle. Tämän jälkeen hän vaikutti avantgardistisissa jazzpiireissä Pariisissa, Los Angelesissa, New Yorkissa ja Hampurissa. Hän pääsi tekemään yhteistyötä muiden muassa Michel Portalin, Ornette Colemanin, Archie Sheppin, Jean-François Jenny-Clarkin, Daniel Humairin, Joe Hendersonin, Michael Breckerin, Rabih Abou-Khalilin, Heinz Sauerin ja Michael Wollnyn kanssa.
Hän soittaa myös Jukka Tolonen Bandin JTB (1979) levyllä. 
Kühn oli suosionsa huipulla 1970-luvulla, jolloin johti omia kokoonpanojaan ja soitti esimerkiksi viulisti Jean-Luc Pontyn kanssa. Uutta kiinnostusta häntä kohtaan heräsi Ornette Colemanin kanssa tehdyn, hyvän vastaanoton saaneen Colors: Live From Leipzig -julkaisun (1997) myötä. Kesäkuussa 2011 Kühn sai Echo Jazzin elämäntyöstään.
Jarkko Haukijärvi

Jarkko Antero Haukijärvi (s. 10. kesäkuuta 1977 Tampere) on entinen suomalainen kuulantyöntäjä. Hän edusti Tampereen Pyrintöä ja häntä valmensivat Paavo Hankala ja Matti Yrjölä.
Haukijärvi sijoittui seitsemänneksi 19-vuotiaiden MM-kilpailuissa Sydneyssä 1996. Hän sai pronssia 22-vuotiaiden EM-kilpailuissa Göteborgissa 1999 tuloksella 19,15 m.
Haukijärvi liittyi 16:ntena urheilijana 20 metrin kerhoon työnnettyään 20,20 m Eurajoella heinäkuussa 2000. Ennätyksensä 20,31 hän työnsi Suodenniemellä 26. elokuuta 2000. Kalevan kisoissa hän sijoittui parhaimmillaan neljänneksi Lahdessa 2000.
Jackson Rhoads

Jackson Randy Rhoads
Jackson Randy Rhoads on nimikkosähkökitaramalli, joka oli alku perin teetetty Randy Rhoadsille. Nykyään kitaramallia valmistaa Jackson Guitars. Rhoadsin kitaran nimi oli "Concorde" ja nimikkomalli piti nimetä sen mukaan, mutta Rhoadsin kuoltua nimeksi tuli "Tribute". RR-mallinen kitara oli ensimmäinen valmistettu Jackson-kitara.
Tunnetuimmat käyttäjät

| --- | --- |
 Randy Rhoads (Ozzy Osbourne)  Kirk Hammett (Metallica)  Vinnie Vincent (Kiss)  Phil Demmel (Machine Head)  Matthew Tuck (Bullet for My Valentine)  Mille Petrozza (Kreator)  Corey Beaulieu (Trivium)  Galder (Old Man’s Child, Dimmu Borgir)  Silenoz (Dimmu Borgir)  Alexi Laiho (Children of Bodom)  Roope Latvala (Children of Bodom, Stone)  Phil Campbell (Motörhead) :  Adrian Smith (Iron Maiden)  Dan Spitz (Anthrax)  Marty Friedman (Megadeth)  Sam Totman (DragonForce)  Daron Malakian (System Of A Down) – Vain studiossa  Mikael Akerfeldt & Peter Lindgren (Opeth) – kappaleella Orchid, Morningrise and My Arms, Your Hearse  Pat O’Brien (Cannibal Corpse)  Matt Bellamy (Muse)  Sami Lopakka (Sentenced)
Aiheesta muualla

Kuvia tai muita tiedostoja aiheesta Jackson Rhoads Wikimedia Commonsissa
Johannes (täsmennyssivu)

Johannes voi tarkoittaa seuraavia:
Johannes, miehen etunimi
Johannes, entinen Suomen kunta
Johannes, nykyinen Venäjän kunta
Johannes, sukunimenä:
Helalia Johannes (s. 1980), namibialainen kestävyysjuoksija. .
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Johannes”, voi hakea sivunnimihaulla, laajalla sivunnimihaulla tai tekstihaulla.
Johannes Aaltonen

Johannes Rikhard Aaltonen (24. kesäkuuta 1879 Laitila – 15. heinäkuuta 1956 Lavia) oli suomalainen opettaja. Hän perusti 1917 Lavian yhteiskoulun ja toimi koulun ensimmäisenä johtajana.
Aaltonen valmistui kansakoulunopettajaksi Rauman seminaarista ja hän toimi aluksi opettajana Karjalan pitäjässä, vuodesta 1905 Lavian Niemen koululla ja vuodesta 1914 Lavian kirkonkylän koululla.
Aaltonen toimi Lavian opettajayhdistyksen puheenjohtajana. Hän perusti 1917 Lavian yhteiskoulun ja koulun ensimmäisenä toimintavuotena hän oli koulun ensimmäinen johtaja toimien samalla koulussa opettajana ja taloudenhoitajana. Myöhemmin Aaltonen toimi koulun johtokunnan varapuheenjohtajana toistakymmentä vuotta. Hän oli myös puuhaamassa Lavian yhteiskoululle omaa koulutaloa.
Aaltonen oli Lavian kunnanvaltuuston ja kunnallislautakunnan jäsenenä, huoltolautakunnan puheenjohtajana, kirkonkylän vaalilautakunnan puheenjohtajana sekä kirjaston johtokunnan ja majoituslautakunnan jäsenenä useita vuotta. Hän toimi Lavian kirkon isännöitsijänä, kuului Lavian säästöpankin hallitukseen ja Lavian Telefooni Oy:n hallitukseen sekä oli monta vuotta Lavian suojeluskunnan esikunnan jäsen.
Inferno

Wikisanakirjassa on tähän liittyvä sananselitys: .
Inferno voi tarkoittaa seuraavia asioita:
Uskonnot

Helvetti, paikka tai tila, johon ihminen mo­nien uskontojen mukaan saattaa kuolemansa jälkeen joutua rikkomustensa vuoksi.
Elokuvat

Inferno, yhdysvaltalainen elokuva vuodelta 1953
Inferno 80 (Inferno), italialainen elokuva vuodelta 1980
Inferno, yhdysvaltalainen elokuva vuodelta 1997
Tuho (Inferno), yhdysvaltalainen televisioelokuva vuodelta 1998
Inferno, yhdysvaltalainen elokuva vuodelta 1999
Inferno, yhdysvaltalainen Dan Brownin romaaniin perustuva vuoden elokuva vuodelta 2016
Kirjallisuus

Inferno, Dante Alighierin vuonna 1321 valmistuneen teoksen Jumalainen näytelmä ensimmäinen osa
Inferno, August Strindbergin omaelämäkerrallinen romaani vuodelta 1897
Inferno, Fred ja Geoffrey Hoylen teos vuodelta 1973
Inferno, Larry Nivenin ja Jerry Pournellen romaani vuodelta 1977
Inferno, Karen Harperin romaani vuodelta 2007
Inferno, Dan Brownin romaani vuodelta 2013.
Musiikki

Infernö, norjalainen thrash metal -yhtye
Inferno Metal Festival, vuosittainen metallimusiikkitapahtuma Norjassa
Zbigniew Robert ”Inferno” Promiński, puolalainen rumpali
”Inferno”, Juice Leskisen kappale albumilta Pyromaani palaa rikospaikalle
”Inferno”, Lordin kappale.
Musiikki > Albumit

Inferno, Entombedin albumi
Inferno, Lacrimosan albumi
Inferno, Motörheadin albumi
Inferno, Project Pitchforkin albumi
Inferno, Tangerine Dreamin albumi
Inferno, Alien Sex Fiendin albumi.
Muuta

Inferno, käyttöjärjestelmä
Inferno, suomalainen metallimusiikkilehti
Inferno, Transformers-hahmo
Inferno, videopeli
Inferno 28, Håkan Söderbergin suunnittelema purjevene
Inferno 31, Håkan Söderbergin suunnittelema purjevene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Inferno”, voi hakea sivunnimihaulla, laajalla sivunnimihaulla tai tekstihaulla.
Jeavestone

| Jeavestone |
| --- | --- |
 Jeavestone Tavastia -klubilla 2012.
Tiedot
Toiminnassa:  1999–
Tyylilaji:  progressiivinen rock
Kotipaikka:  Suomi
Laulukieli:  englanti
Jäsenet:  Jim Goldworth, kitara, laulu   Mickey Maniac, kitara, laulu   Tommy Glorioso, Basso   Kingo, rummut  
Entiset jäsenet:  Angelina Galactique, koskettimet, huilu, laulu 2003-2012  
Levy-yhtiö:  Presence Records, 2008–   Nordic Notes, 2008-  
Aiheesta muualla

Infobox OKNimi-testi OK: 
Jeavestone on Kalajoelta kotoisin oleva, vuonna 1999 perustettu taiderock -yhtye. Yhtyeen jäsenet käyttävät taiteilijanimiä. Kokoonpanoon kuuluvat Tommy Glorioso (basso), Jim Goldworth (kitara, laulu), Kingo (rummut, lyömäsoittimet) sekä Mickey Maniac (kitara, taustalaulu, melodica). Jeavestonen musiikki on yhtyeen jäsenten itse tekemää. Yhtyeen esikoisalbumi ilmestyi Suomessa, mutta toinen levy julkaistiin myös Saksassa, Itävallassa ja Sveitsissä. Yhtye on esiintynyt kotimaan lisäksi Saksassa, Ruotsissa, Tanskassa, Isossa-Britanniassa ja Yhdysvalloissa.
Jeavestone yhdistelee eklektisessä tyylissään vaikutteita 1970-luvun progressiivisen rockin mestareilta nykyrockiin postmodernilla tavalla. Yhtye on pyrkinyt jatkuvasti laajentamaan soitinvalikoimaansa ja sen toisella albumilla kuullaan perinteisten rock-instrumenttien lisäksi mm. jousikvartettia ja useita puupuhaltimia. Akustisten instrumenttien käytön lisäksi sähköistä soundia laajennetaan moniäänisellä laululla.
Yhtye saavutti huomattavaa medianäkyvyyttä syksyllä 2010 annettuaan iltapäivälehtien ymmärtää basisti Tommy Glorioson voittaneen lotossa jättipotin. Voitto paljastui pian huiputukseksi.
Jeavestone esiintymässä Freakshow Artrock Festivaaleilla Saksassa vuonna 2006.
Julkaisut > EP:t ja singlet

Jeavestone (2001, EP, omakustanne)
Crazy Madness / Beauty Contest (2005, Wolfgang Records)
Plastic Landscaper (2007)
Hot Summer Fun / Mirror Monologue (2009, Presence Records)
Repiphany (2013)
Human Games / The Leap of Faith (2014, Taajuusvarjostin)
Julkaisut > Albumit

Mind the Soup (2005, Wolfgang Records)
Spices, Species and Poetry Petrol (2008, Presence Records)
1+1=OK (2010, Presence Records)
Human Games (2016, Presence Records)
Aiheesta muualla

Kotisivut
Jeavestone MySpacessä
Javier Noriega

Javier Noriega vuonna 2004.
Javier Noriega Sanz (s. 23. heinäkuuta 1980 Toledo, Espanja) on espanjalainen uimari, joka edusti kotimaataan vuoden 2004 ja vuoden 2008 kesäolympialaisissa. Vuonna 2004 hän sijoittui kolmanneksitoista 50 metrin vapaauinnissa ajalla 22,36. Vuonna 2008 hän sijoittui samalla matkalla 22:ksi ajalla 22,33. Pitkän radan EM-kilpailuissa 2002 Noriega oli kuudes 50 metrin matkalla. Silloin hänen aikansa oli 24,11.
James Edward Keeler

James Edward Keeler
James Edward Keeler (1857–1900) oli yhdysvaltalainen tähtitieteilijä. Saturnuksen renkaiden spektrin avulla Keeler osoitti 1895, etteivät renkaat pyöri jäykän kappaleen tavoin, ja vahvisti näin James Maxwellin jo aikaisemmin esittämän teoreettisen ennusteen.
Aiheesta muualla

Kuvia tai muita tiedostoja aiheesta James Edward Keeler Wikimedia Commonsissa
Jackson Martínez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jackson Arley Martínez Valencia
Syntymäaika: 3. lokakuuta 1986 (ikä 38)
Syntymäpaikka: Quibdó, Kolumbia
Pelipaikka: hyökkääjä
Pituus: 184 senttimetriä
Paino: 75 kilogrammaa
Seura
Seura: Guangzhou Evergrande
Pelinumero: 9
Seurat
| Vuodet | Seura | O | (M) |
| 2006–2010 | Independiente Medellín | 136 | (55) |
| 2010–2012 | Chiapas | 58 | (28) |
| 2012–2015 | Porto | 90 | (67) |
| 2015–2016 | Atlético Madrid | 15 | (2) |
| 2016– | Guangzhou Evergrande | 10 | (4) |
Maajoukkue
| 2009– | Kolumbia | 39 | (10) |
 Seurajoukkueuran tilastot kattavat vain kansalliset sarjat, päivitetty 6. tammikuuta 2017.  Maajoukkueuran tilastot päivitetty 1. heinäkuuta 2015.
Jackson Arley Martínez Valencia (s. 3. lokakuuta 1986 Quibdó, Kolumbia) on kolumbialainen jalkapalloilija. Hän edustaa kiinalaista Guangzhou Evergrandea ja on pelipaikaltaan hyökkääjä.
Seurajoukkueura

Martínez teki vuonna 2009 Kolumbian pääsarjan yhden kauden maaliennätyksen 18 osumallaan. Kotimaastaan hän siirtyi meksikolaiseen Jaguares de Chiapasiin.
7. heinäkuuta 2012 Martínez teki sopimuksen portugalilaisseura Porton kanssa. Hänestä maksettiin 8,8 miljoonan euron siirtokorvaus.
23. kesäkuuta 2015 uutisoitiin Martínezin siirtyvän espanjalaisseura Atlético Madridiin, joka maksaa pelaajan sopimukseen liitetyn ulosostopykälän 35 miljoonaa euroa. 1. heinäkuuta 2015 Porto vahvisti pelaajan siirtymisen madridilaisseuraan.